
ПРОТОКОЛ № 25
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ
КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
ПРОВЕДЕНО НА 21.07.2026 г.
/чрез видеоконферентна връзка/


Присъстват: Огнян Дамянов, Стефан Петров, Евгени Иванов, Светлана Бошнакова, Наталия Василева, Малина Ачкаканова, Нели Златкова, Радосвета Раева, Симона Попова, Стелиана Кожухарова, Павел Колмаков

Отсъства: Пламен Найденов.

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи”, Анелия Иванова – началник отдел „Конкурси на прокурори и следователи” и Полина Петкова – началник отдел „Атестиране на прокурори и следователи“

Протоколирал: Любка Стоименова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия на Висшия съдебен съвет

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

ВКЛЮЧВА следните допълнителни точки в дневния ред на Комисията по атестиране и конкурси към Прокурорската колегия на Висшия съдебен съвет, за разглеждане: т. 15 - т. 17 

РАЗНИ

1. Произнасяне по допустимостта на кандидати - участници в процедури за избор на административни ръководители, открити с решение на Прокурорската колегия на Висшия съдебен съвет по протокол № 8/11.03.2026 г. (обн. ДВ, бр. 26/13.03.2026 г.).
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

1.1. За Районна прокуратура – Разград:

1.1.1. ДОПУСКА, на основание чл. 194а, ал. 2 от ЗСВ, до участие в процедура за избор на административен ръководител – районен прокурор на Районна прокуратура – Разград, открита с решение на Прокурорската колегия на Висшия съдебен съвет по протокол № 8/11.03.2026 г. (обн. ДВ, бр. 26/13.03.2026 г.), следния кандидат:

Административен ръководител – районен прокурор на 
Районна прокуратура – Разград

ДОПУСНАТ КАНДИДАТ

	ВХ.№
	ИМЕ
	ЗАЕМАНА ДЛЪЖНОСТ КЪМ МОМЕНТА

	Вх. № ВСС-5286/
25.03.2026 г.
	Иван Костов Иванов
	Изпълняващ
функциите
"административен
ръководител -
районен
прокурор" на
Районна
прокуратура –
Разград



1.2. За Районна прокуратура – Враца:

1.2.1. ДОПУСКА, на основание чл. 194а, ал. 2 от ЗСВ, до участие в процедура за избор на административен ръководител – районен прокурор на Районна прокуратура – Враца, открита с решение на Прокурорската колегия на Висшия съдебен съвет по протокол № 8/11.03.2026 г. (обн. ДВ, бр. 26/13.03.2026 г.), следния кандидат:

Административен ръководител – районен прокурор на 
Районна прокуратура – Враца

ДОПУСНАТ КАНДИДАТ

	ВХ.№
	ИМЕ
	ЗАЕМАНА ДЛЪЖНОСТ КЪМ МОМЕНТА

	Вх. № ВСС-5506/
31.03.2026 г.
	Камен Иванов Каменов
	Изпълняващ
функциите
"административен
ръководител -
районен
прокурор" на
Районна
прокуратура –
Враца



Забележка: С решение на Комисията по атестирането и конкурсите към Прокурорската колегия на ВСС по протокол № 13/21.04.2026 г., т. 2.4.1., на основание чл. 194а, ал. 2 от ЗСВ, другият кандидат в процедурата за избор на административен ръководител – районен прокурор на Районна прокуратура – Враца – Емилиян Митков Костов – заместник на административния ръководител – заместник-районен прокурор на Районна прокуратура – Враца, е допуснат до участие.
	Произнасянето по отношение на Камен Иванов Каменов – изпълняващ функциите "административен ръководител – районен прокурор" на Районна прокуратура – Враца, е отложено до приключване на откритата, с решение на Комисията по протокол № 13/21.04.2026 г., т. 2.4.3. процедура за извънредно атестиране. 
	Към настоящия момент вече са налице предпоставките за произнасяне по допустимостта и по отношение на прокурор Каменов, с оглед решението на Прокурорската колегия по протокол № 24/15.07.2026 г., с което е приета комплексна оценка от извънредното атестиране на магистрата.

1.3. ОБЯВЯВА, на основание чл. 194а, ал. 4 от Закона за съдебната власт, списък с допуснатите кандидати по т. 1.1. и т. 1.2 на интернет страницата на Висшия съдебен съвет.

2. Избирателен списък на действащите прокурори по реда на чл. 29д, ал. 1 от ЗСВ и избирателни списъци за всяка избирателна секция.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА СЪСТАВИ, на основание чл. 29д, ал. 1 от ЗСВ и чл. 6, ал. 1 от Правилата за произвеждане на избори на членове на Висшия съдебен съвет от съдиите, прокурорите и следователите, списък на действащите прокурори.

2.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА СЪСТАВИ, на основание чл. 6, ал. 2 от Правилата за произвеждане на избори на членове на Висшия съдебен съвет от съдиите, прокурорите и следователите, избирателен списък на действащите прокурори за всяка избирателна секция.

2.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ списъците по т. 2.1. и т. 2.2. да се публикуват на интернет страницата на Висшия съдебен съвет.

2.4. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 6, ал. 9 от Правилата за произвеждане на избори на членове на Висшия съдебен съвет от съдиите, прокурорите и следователите, ДА ВЪЗЛОЖИ на администрацията на Висшия съдебен съвет да извършва служебна проверка на действащите прокурори при настъпили промени.

2.5. ВНАСЯ предложенията в заседанието на Прокурорската колегия на Висшия съдебен съвет, насрочено на 22.07.2026 г., за разглеждане и произнасяне.

3. Избирателен списък на действащите следователи по реда на чл. 29д, ал. 1 от ЗСВ и избирателни списъци за всяка избирателна секция.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА СЪСТАВИ, на основание чл. 29д, ал. 1 от ЗСВ и чл. 6, ал. 1 от Правилата за произвеждане на избори на членове на Висшия съдебен съвет от съдиите, прокурорите и следователите, списък на действащите следователи.

3.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА СЪСТАВИ, на основание чл. 6, ал. 2 от Правилата за произвеждане на избори на членове на Висшия съдебен съвет от съдиите, прокурорите и следователите, избирателен списък на действащите следователи за всяка избирателна секция.

3.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ списъците по т. 3.1. и т. 3.2. да се публикуват на интернет страницата на Висшия съдебен съвет.

3.4. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 6, ал. 9 от Правилата за произвеждане на избори на членове на Висшия съдебен съвет от съдиите, прокурорите и следователите, ДА ВЪЗЛОЖИ на администрацията на Висшия съдебен съвет да извършва служебна проверка на действащите следователи при настъпили промени.

3.5. ВНАСЯ предложенията в заседанието на Прокурорската колегия на Висшия съдебен съвет, насрочено на 22.07.2026 г., за разглеждане и произнасяне.

4. Писмо от административния ръководител на Окръжна прокуратура – Смолян относно определените избирателни секции в окръжните прокуратури, местоположение и обхват на органите на съдебната власт, съгласно решение на Пленума на Висшия съдебен съвет по протокол № 16/09.07.2026 г.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

4.1. ВНАСЯ писмото от административния ръководител на Окръжна прокуратура - Смолян относно определените избирателни секции в окръжните прокуратури, местоположение и обхват на органите на съдебната власт в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

5. Прекратяване на участие в конкурс за повишаване и заемане на 15 (петнадесет) длъжности „прокурор“ в апелативните прокуратури, обявен с решение на Прокурорската колегия на Висшия съдебен съвет по протокол № 31/14.09.2022 г. (обн. в ДВ бр. 78/30.09.2022 г.).
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

5.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПРЕКРАТИ, на основание чл. 35, ал. 7 от Наредба № 1 от 09.02.2017 г., конкурсната процедура за повишаване в длъжност „прокурор“ в апелативните прокуратури по конкурс, обявен с решение на Прокурорската колегия на Висшия съдебен съвет по протокол № 31/14.09.2022 г. (обн. в ДВ бр. 78/30.09.2022 г.), за кандидат със заявление с вх. № ВСС-14235/11.10.2022 г. – Красимир Маринов Конов, като административен ръководител - окръжен прокурор на Окръжна прокуратура – Варна, поради постъпил отказ от участие.

5.2. Решението по т. 5.1. може да се обжалва пред Върховния административен съд в 14-дневен срок от съобщаването му.

5.3. Внася предложенията в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

6. Молба от магистрат за откриване на процедура за преназначаване по реда на чл. 194, ал. 1 от ЗСВ.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ОСТАВИ БЕЗ УВАЖЕНИЕ молбата от Владимир Кирилов Демирев – следовател в Окръжния следствен отдел в Окръжна прокуратура - Перник, за откриване на процедура по реда на чл. 194, ал. 1 от ЗСВ и преназначаването му на длъжност „следовател“ във Военно-окръжна прокуратура - София.
Мотиви: Прокурорската колегия на Висшия съдебен съвет е сезирана от Владимир Кирилов Демирев – следовател в Окръжния следствен отдел в Окръжна прокуратура - Перник, с молба с вх. № ВСС-7580/27.05.2026 г. за преназначаване на длъжност „следовател“ във Военно-окръжна прокуратура – София по реда на чл. 194, ал. 1 от ЗСВ, с изложени мотиви от професионален и личен характер. 
С предишна молба с вх. № ВСС-4255/28.02.2024 г. магистратът сезира Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет с искане за преназначаване от Окръжния следствен отдел в Окръжна прокуратура – Бургас алтернативно в един от следствените отдели на органи в или в близост до гр. София, а именно – Софийска градска прокуратура, Окръжна прокуратура – София, Окръжна прокуратура - Перник или Военно-окръжна прокуратура – София. Тогава, след извършен анализ от Комисията по атестирането и конкурсите, е открита процедурата за преназначаване на 1 (един) следовател по реда на чл. 194, ал. 1 от ЗСВ от Окръжен следствен отдел в Окръжна прокуратура - Бургас в Окръжен следствен отдел в Окръжна прокуратура - Перник, с решение на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет по протокол № 18/08.05.2024 г., т. 3.3.. Същата е проведена съобразно изискванията на ЗСВ и Правилата за преместване по реда на чл. 194 от ЗСВ. Съгласно указанията на Колегията, за решението за откриване на процедурата, както и за възможността за участие в нея, са уведомени всички следователи в Окръжен следствен отдел в Окръжна прокуратура - Бургас, като в указания 7-дневен срок е постъпило 1 (едно) заявление за преместване от следовател Владимир Кирилов Демирев. Така, съобразявайки изложените в заявлението на следовател Демирев мотиви от личен характер и удовлетворявайки желанието му за преназначаване в орган на съдебната власт в или в близост до град София, е финализирана процедурата по чл. 194, ал. 1 от ЗСВ с решение на Колегията по протокол № 22/05.06.2024 г. чрез закриване на 1 (една) щатна длъжност „следовател“ в Окръжен следствен отдел в Окръжна прокуратура - Бургас и разкриване на 1 (една) щатна длъжност“следовател“ в Окръжен следствен отдел в Окръжна прокуратура - Перник, както и преназначаване на подалия заявление магистрат – Владимир Кирилов Демирев, от Окръжен следствен отдел в Окръжна прокуратура - Бургас, в Окръжен следствен отдел в Окръжна прокуратура – Перник.
Две години по-късно следовател Демирев отново инициира процедура за преназначаване. Във връзка с новопостъпилата молба от магистрата и за установяване на необходимостта от откриване на процедура по реда на чл. 194, ал. 1 от ЗСВ от Окръжния следствен отдел в Окръжна прокуратура - Перник във Военно-окръжна прокуратура - София, Комисията по атестирането и конкурсите към Прокурорската колегия (Комисията) съобрази изискванията на действащите Правила за преместване по реда на чл. 194 от ЗСВ. Важно условие за откриване на процедура по чл. 194, ал. 1 от ЗСВ е констатирана нужда от кадрово обезпечаване на високо натоварен орган, за сметка на друг, за когото е установена трайно ниска натовареност, което да позволи намаляване на заетата му щатна численост, без това да се отрази на работата на органа. 
Комисията по атестирането и конкурсите към Прокурорската колегия (Комисията) извърши анализ на кадровото състояние на Окръжна прокуратура – Перник, от което установи, че са налице 9 (девет) щатни прокурорски длъжности „следовател“, разпределени, както следва:
· 1 (една) заета длъжност „завеждащ окръжен следствен отдел“;
· 8 (осем) заети длъжности „следовател“;
Съгласно актуалното щатно разписание, Военно-окръжна прокуратура – София разполага с 10 (десет) щатни длъжности „следовател“, разпределени, както следва:
· 9 (девет) заети длъжности „следовател“;
· 1 (една) щатна длъжност „младши следовател.
Преди да бъде открита процедура по чл. 194, ал. 1 от ЗСВ, следва да бъде установена необходимост от кадрово обезпечаване на прокуратурата, за която се отчита много висока натовареност, с разкриване на нови щатни магистратски длъжности и съответно намаляване щатната численост на друга прокуратура, с установена трайно ниска натовареност. В конкретния случай, категорично не е налице условие за намаляване щатната численост на Окръжния следствен отдел в Окръжна прокуратура - Перник, тъй като натовареността му е близка до средната, съобразно статистическите данни, а именно: натовареност по щат – 35,1, при средна за страната – 39; действителна натовареност – 35, 1, при средна за страната – 46,1. Същевременно във Военно-окръжна прокуратура – София не се отчита висока натовареност, която да обуслови увеличаването на щатната численост на следователите в органа, а именно натовареност по щат – 8, при средна за страната – 39; действителна натовареност – 9, 1, при средна за страната – 46,1.
От извършения до момента анализ, Комисията счита, че не е налице основание за откриване на процедура по реда на чл. 194, ал. 1 от ЗСВ, тъй като обезпечаването на Военно-окръжна прокуратура – София ще е за сметка на орган с по-висока натовареност и това ще доведе до затруднения в дейността му, което противоречи със смисъла на процедурата. Също така, съобразно действащите Правила за преместване по реда на чл. 194 от ЗСВ, за възможността да бъдат преназначени се съобщава на всички магистрати в прокуратурата, т.е. следва да бъдат уведомени и останалите следователи в Окръжна прокуратура – Перник.
Въз основа на така извършения анализ Комисията установи, че при намаляване броя на заетите длъжности „следовател“ чрез преназначаване по реда на чл. 194, ал. 1 от ЗСВ, Окръжния следствен отдел в Окръжна прокуратура - Перник няма да бъде кадрово обезпечен, което ще затрудни дейността. Така условието за откриване на процедура по реда на чл. 194, ал. 1 от ЗСВ няма да бъде изпълнено. 
Съобразно изложеното обобщение, вземайки предвид кадровото състояние на двете прокуратури, както и данните за тяхната натовареност, Комисията по атестирането и конкурсите към Прокурорската колегия, счита, че липсват предпоставки за откриване на процедура за преназначаване по реда на чл. 194, ал. 1 от ЗСВ на 1 (един) следовател от Окръжния следствен отдел в Окръжна прокуратура - Перник във Военно-окръжна прокуратура – София и молбата на Владимир Кирилов Демирев – следовател в Окръжния следствен отдел в Окръжна прокуратура - Перник за преназначаването му на длъжност „следовател“ във Военно-окръжна прокуратура – София, следва да бъде оставена без уважение. 

6.2. Решението по т. 6.1. може да се обжалва пред Върховния административен съд в 14-дневен срок от съобщаването му.

6.3. Внася предложенията в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

7. Молба с входящ номер ВСС-8068/02.07.2026 г. от Галин Николаев Андонов – заместник на административния ръководител на Военно-окръжна прокуратура - Пловдив, във връзка с молба с входящ номер ВСС-8068/08.06.2026 г.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПРИЕМЕ за сведение молба с входящ номер ВСС-8068/02.07.2026 г. от Галин Николаев Андонов – заместник на административния ръководител на Военно-окръжна прокуратура – Пловдив, относно оттегляне на негова молба с входящ номер ВСС-8068/08.06.2026 г. за освобождаването му от заеманата длъжност „заместник на административния ръководител – заместник-военно-окръжен прокурор“ на Военно-окръжна прокуратура – Пловдив, и преназначаването му на длъжност „прокурор“ в органа, на основание чл. 169, ал.5 от ЗСВ.

7.2. Внася предложението в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

8. Молба с входящ номер ВСС-8041/11.06.2026 г. от Петър Божидаров Белчев – заместник на административния ръководител на Военно-апелативна прокуратура, във връзка с молба с входящ номер ВСС-8041/08.06.2026 г.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

8.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПРИЕМЕ за сведение молба с входящ номер ВСС-8041/11.06.2026 г. от Петър Божидаров Белчев – заместник на административния ръководител на Военно-апелативна прокуратура, относно оттегляне на негова молба с входящ номер ВСС-8041/08.06.2026 г. за освобождаване от заеманата длъжност „заместник на административния ръководител – заместник-военно-апелативен прокурор“ на Военно-апелативна прокуратура, и преназначаването му на длъжност „прокурор“ в органа, на основание чл. 169, ал.5 от ЗСВ.

8.2. Внася предложението в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

9. Молба с входящ номер ВСС-8040/11.06.2026 г. от Стоян Иванов Лазаров – заместник на административния ръководител на Военно-апелативна прокуратура, във връзка с молба с входящ номер ВСС-8040/08.06.2026 г.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

9.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПРИЕМЕ за сведение молба с входящ номер ВСС-8040/11.06.2026 г. от Стоян Иванов Лазаров – заместник на административния ръководител на Военно-апелативна прокуратура, относно оттегляне на негова молба с входящ номер ВСС-8040/08.06.2026 г. за освобождаване от заеманата длъжност „заместник на административния ръководител – заместник-военно-апелативен прокурор“ на Военно-апелативна прокуратура, и преназначаването му на длъжност „прокурор“ в органа, на основание чл. 169, ал. 5 от ЗСВ. 

9.2. Внася предложението в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

10. Молба от Валерия Симеонова Златева – прокурор в Районна прокуратура – Добрич за командироване в Софийска районна прокуратура.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

10.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Валерия Симеонова Златева – прокурор в Районна прокуратура – Добрич за командироване в Софийска районна прокуратура. При издаването на заповедта за командироване следва да се съобрази предвидения 6-месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2026 г.

10.2. Решението да се изпрати на Върховна касационна прокуратура за сведение.

11. Извлечение от протокол № 26 от заседание на Комисия „Бюджет и финанси“ към Пленума на Висшия съдебен съвет, проведено на 08.07.2026 г., относно предоставяне на права на комисия „Бюджет и финанси“ за приемане на решения по управлението на бюджета на съдебната власт в периодите, когато не се провеждат заседания на Пленума на Висшия съдебен съвет.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

11.1. ПРИЕМА за сведение извлечение от протокол № 26 от заседание на Комисия „Бюджет и финанси“ към Пленума на Висшия съдебен съвет, проведено на 08.07.2026 г., относно уведомление, че същата няма да заседава през съдебната ваканция, определена с чл. 329, ал.1 от ЗСВ.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

12. Предложение от административния ръководител на Районна прокуратура – Благоевград за повишаване на Орхидея Димитрова Андонова – прокурор в Районна прокуратура – Благоевград, с ранг „прокурор в ОП“, на място в по-горен ранг „прокурор в АП“.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

12.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ, на основание чл. 234 от ЗСВ, Орхидея Димитрова Андонова – прокурор в Районна прокуратура – Благоевград, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

12.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ решението по т. 12.1., ведно с извлечение от решение на Пленума на Висшия съдебен съвет по протокол № 1/22.01.2026 г., т. 9, да се изпрати на Орхидея Димитрова Андонова – прокурор в Районна прокуратура – Благоевград. 

12.3. ВНАСЯ предложенията в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

13. Предложение от административния ръководител на Районна прокуратура – Пловдив за повишаване на Димитър Антонов Димитров – прокурор в Районна прокуратура – Пловдив, с ранг „прокурор в АП“, на място в по-горен ранг „прокурор във ВКП“.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

13.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ, на основание чл. 234 от ЗСВ, Димитър Антонов Димитров – прокурор в Районна прокуратура – Пловдив, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

13.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ решението по т. 13.1., ведно с извлечение от решение на Пленума на Висшия съдебен съвет по протокол № 1/22.01.2026 г., т. 9, да се изпрати на Димитър Антонов Димитров – прокурор в Районна прокуратура – Пловдив. 

13.3. ВНАСЯ предложенията в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

14. Предложение от изпълняващия функциите „административен ръководител“ на Районна прокуратура – Добрич за периодично атестиране на Стефан Георгиев Димитров – прокурор в Районна прокуратура – Добрич.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

14.1. ОТКРИВА, на основание чл. 196, ал. 1, т. 3 от ЗСВ, процедура за периодично атестиране на Стефан Георгиев Димитров – прокурор в Районна прокуратура – Добрич, за периода 16.07.2021 г. – 16.07.2026 г.

14.2. ВЪЗЛАГА на постоянната атестационна комисия при Апелативна прокуратура – Варна, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

ДОПЪЛНИТЕЛНИ ТОЧКИ

РАЗПРЕДЕЛЯНЕ НА ПРЕПИСКИ

15. Разпределяне на преписки по открити процедури за атестиране по докладчици.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

15.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

	№
	Съдебен орган
	Магистрат
	Длъжност
	ДОКЛАДЧИК

	1
	ОП-Сливен
	Веселин Йорданов Гангалов
	административен ръководител – 
окръжен прокурор
	Огнян Дамянов

	2
	ОП-Плевен
	Владимир Валентинов Николов
	прокурор
	Малина Ачкаканова



ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

16. Извънредно атестиране на Албена Йорданова Разсолкова – изпълняващ функциите „административен ръководител – районен прокурор“ на Районна прокуратура – Кюстендил.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

16.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Албена Йорданова Разсолкова – изпълняващ функциите „административен ръководител – районен прокурор“ на Районна прокуратура – Кюстендил.

16.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Албена Йорданова Разсолкова – изпълняващ функциите „административен ръководител – районен прокурор“ на Районна прокуратура – Кюстендил.

16.3. ВНАСЯ предложенията в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

17. Извънредно атестиране на Албена Йорданова Кузманова – изпълняващ функциите „административен ръководител – окръжен прокурор“ на Окръжна прокуратура – Пазарджик.
След проведено гласуване с вдигане на ръка и при обявения резултат 11 гласа „за“ и 0 гласа „против“

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

17.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Албена Йорданова Кузманова – изпълняващ функциите „административен ръководител – окръжен прокурор“ на Окръжна прокуратура – Пазарджик.

17.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Албена Йорданова Кузманова – изпълняващ функциите „административен ръководител – окръжен прокурор“ на Окръжна прокуратура – Пазарджик.

17.3. ВНАСЯ предложенията в заседанието на Прокурорската колегия на Висшия съдебен съвет, насрочено за 22.07.2026 г., за разглеждане и произнасяне.

